*Projekts*

LATVIJAS REPUBLIKAS MINISTRU KABINETA

 SĒDES PROTOKOLLĒMUMS

|  |  |  |
| --- | --- | --- |
| Rīgā | Nr. | 2017.gada \_\_.\_\_\_\_\_\_\_\_  |

 . §

**“Par pamatbudžeta programmas “Ekonomikas attīstības programma” finanšu līdzekļu izmantošanu”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(…)

1. Pieņemt iesniegto rīkojuma projektu.
2. Ņemot vērā pieejamo maksas pakalpojumu un citu pašu ieņēmumu (maksājumu, kurus veic ārzemnieks, piesakoties termiņuzturēšanas atļaujas saņemšanai) atlikumu budžeta programmā 33.00.00 “Ekonomikas attīstības programma” uz gada sākumu:

2.1. atbalstīt apropriāciju precēm un pakalpojumiem Ekonomikas ministrijas budžeta programmā 33.00.00 “Ekonomikas attīstības programma”, 2018.gadā - 487 770 *euro* un 2019.gadā - 484 770 *euro* apmērā, tajā skaitā, lai nodrošinātu:

2.1.1. ārvalstu tiešo investīciju piesaisti un eksporta veicināšanu 2018.gadā - 303 770 *euro* un 2019.gadā - 300 770 *euro* apmērā (precēm un pakalpojumiem);

2.1.2. ”Konsultē vispirms” pasākumu ieviešanai 2018.-2019. gadam - 80 000 *euro* apmērā ik gadu (precēm un pakalpojumiem);

2.1.3. jaunuzņēmumu ekosistēmas atpazīstamības veicināšanu 2018.-2019.gadam - 104 000 *euro* apmērā ik gadu (precēm un pakalpojumiem).

2.2. atbalstīt apropriāciju izdevumiem 2018.gadā - 39 329 *euro* un 2019.gadā - 80 768 *euro* (valsts budžeta kapitālo izdevumu transferti no valsts pamatbudžeta uz valsts pamatbudžetu) Ekonomikas ministrijas budžeta programmā 33.00.00 “Ekonomikas attīstības programma”, lai nodrošinātu sistēmas administrēšanas izmaksu segšanai nepieciešamo transferta pārskaitījumu uz Iekšlietu ministrijas valsts pamatbudžeta apakšprogrammu 11.01.00 “Pilsonības un migrācijas lietu pārvalde” 2018.gadā - 39 325 *euro* un 2019.gadā - 80 768 *euro* apmērā (pamatkapitāla veidošanai).

2.3. atbalstīt apropriāciju izdevumiem 2018.gadā - 257 678 *euro* un 2019.gadā - 256 800 *euro* (pārējie valsts budžeta uzturēšanas izdevumu transferti no valsts pamatbudžeta uz valsts pamatbudžetu) Ekonomikas ministrijas budžeta programmā 33.00.00 “Ekonomikas attīstības programma”, tajā skaitā, lai nodrošinātu sistēmas administrēšanas izmaksu segšanai nepieciešamo transferta pārskaitījumu:

2.3.1. uz Iekšlietu ministrijas valsts pamatbudžeta apakšprogrammu 11.01.00 “Pilsonības un migrācijas lietu pārvalde” 2018.gadā – 878 *euro* (precēm un pakalpojumiem);

2.3.2. uz Iekšlietu ministrijas valsts pamatbudžeta programmu 09.00.00 “Drošības policijas darbība” 2018.-2019. gadā - 210 000 *euro* apmērā ik gadu (precēm un pakalpojumiem);

2.3.3. uz Finanšu ministrijas valsts pamatbudžeta apakšprogrammu 31.02.00 “Valsts parāda vadība” 2018.-2019. gadā - 46 800 *euro* apmērā ik gadu (precēm un pakalpojumiem).

1. Gatavojot likumprojektu “Par valsts budžetu 2018.gadam” un likumprojektu “Par vidēja termiņa budžeta ietvaru 2018., 2019. un 2020.gadam”, Ekonomikas ministrijai, Finanšu ministrijai un Iekšlietu ministrijai sagatavot un noteiktā kārtībā iesniegt Finanšu ministrijā pieprasījumu par apropriācijas izmaiņām atbilstoši šā protokollēmuma 2.1., 2.2. un 2.3.apakšpunktam.
2. Pieprasījumu par nepieciešamo finansējumu Ekonomikas ministrijas budžeta programmas 33.00.00 “Ekonomikas attīstības programma” ietvaros 2018.gadam un turpmākajiem gadiem iesniegt likumprojekta “Par valsts budžetu 2018.gadam” un likumprojekta “Par vidēja termiņa budžeta ietvaru 2018., 2019. un 2020.gadam” sagatavošanas procesā.

Ministru prezidents M.Kučinskis

Valsts kancelejas direktors J.Citskovskis

Iesniedzējs:

Ministru prezidenta biedrs,

Ekonomikas ministrs

 A.Ašeradens

Vizē:

Valsts sekretārs

 J.Stinka

07.08.2017 13:22

429

Danute Jasjko, 67013121

Danute.Jasjko@em.gov.lv